Europarlamentarul ALDE, Norica Nicolai, a susținut, duminică seara, la Antena 3 că protestatarii care s-au aflat joi lângă Ateneul Roman sunt „profesioniști”, fiind „plătiți” să „creeze un anume tip de atmosfera”. Printre protestatari s-au aflat Oana Pellea, Mihai Sora si pianistul Dan Grigore.

„Sunt profesioniști, dacă îi privești și le analizezi comportamentul de aproape”, a susținut Norica Nicolai după ce Mihai Gadea și Mircea Badea au prezentat înregistrări realizate în fața Ateneului Roman.

„De data aceasta, nu prea au fost mulți, ceea ce înseamnă că nici cei care îi coordonează nu au investit foarte mult. O să le vedem (n.r. imagini de la protestul de joi seară) pe televiziunile din Europa săptămâna viitoare, cu siguranță. Vor să creeze un anume tip de atmosferă”, a spus Norica Nicolai